ПРОТОКОЛ № 14
от заседание на Комисия по дисциплинарните производства
на Висшия съдебен съвет,
проведено на 07 април 2015 г.

Днес, 07 април 2015 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 

                        ПРЕДСЕДАТЕЛ: ВАСИЛ ПЕТРОВ
                                 ЧЛЕНОВЕ: СВЕТЛА ПЕТКОВА
                                                     МИЛКА ИТОВА
                                                     ГАЛЯ ГЕОРГИЕВА
                                                     ЮЛИЯ КОВАЧЕВА
                                                                                     МИХАИЛ КОЖАРЕВ

ОТСЪСТВА: Ясен Тодоров.

          	От администрацията на ВСС: 
Деница Захариева – главен експерт – юрисконсулт в дирекция „Дисциплинарна дейност”.

	Заседанието протече при следния дневен ред:

1. Предложение от Христо Иванов – министър на правосъдието, за налагане на дисциплинарно наказание на Владимира Янева Янева – Манолева – временно отстранена от длъжност на основание чл. 230, ал. 2 от ЗСВ.

2. Предложение от Христо Иванов – министър на правосъдието, за налагане на дисциплинарно наказание на Петьо Велков Петров – следовател в следствен отдел в Софийска градска прокуратура.

3. Заповед на Сотир Цацаров – Главен прокурор на Република България, с която е наложено дисциплинарно наказание по чл. 308, ал. 1, т. 2 от ЗСВ – „порицание” на Емил Боянов Сакаджийски – прокурор във Върховна касационна прокуратура.

4. Информационно табло в областта на правосъдието за 2015 г.

5. Писмо от Министерство на правосъдието относно предоставяне на отчет за първото тримесечие по Плана за действие в изпълнение на препоръките от доклада на Европейската комисия от януари 2015 г. в рамките на Механизма за сътрудничество и оценка в срок до 08.04.2015 г.

6. Отчет на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.03.2015 г. – 31.03.2015 г.

7. Получена по електронната поща покана от ЕМСС за среща  на екипа по проект „Разработване на минимални Съдебни стандарти V Дисциплинарни производства”, която ще се проведе на 17 април в гр. Брюксел, Белгия.

8. Получена по електронната поща покана за участие в Общото събрание на ЕМСС, което ще се проведе от 03 - 05 юни 2015 г. в Хага.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следните допълнителни точки:
	 
9. Заявление с рег. № 9/03.04.2015 г. за предоставяне на достъп до обществена информация от Сдружение „План Б“.

10. Заповед на Дичо Атанасов – окръжен прокурор на Окръжна прокуратура гр. Стара Загора, с която е наложено дисциплинарно наказание по чл. 308, ал. 1, т. 2 от ЗСВ – „порицание” на Огнян Костов Атанасов – следовател в окръжен следствен отдел в Окръжна прокуратура гр. Стара Загора.

По дневния ред

1.ОТНОСНО: Предложение от Христо Иванов – министър на правосъдието, за налагане на дисциплинарно наказание на Владимира Янева Янева – Манолева – временно отстранена от длъжност на основание чл. 230, ал. 2 от ЗСВ.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Предлага на Висшия съдебен съвет да остави без разглеждане като недопустимо предложението от Христо Иванов – министър на правосъдието, за налагане на дисциплинарно наказание на Владимира Янева Янева – Манолева – временно отстранена от длъжност на основание чл. 230, ал. 2 от ЗСВ.
1.2. Възлага на Димитър Тончев – главен секретар на АВСС, в 5 дневен срок да извърши проверка за причините, поради които е забавено изпращането на решението на Висшия съдебен съвет по протокол № 13/19.03.2015 г., д. т. 16 на Христо Иванов – министър на правосъдието, и в случай че са налице основания за налагане на дисциплинарно наказание на служители от Администрацията на ВСС да упражни правомощията си съгласно Кодекса на труда.
1.3. За резултатите от проверката да бъде уведомена Комисията.

2.ОТНОСНО: Предложение от Христо Иванов – министър на правосъдието, за налагане на дисциплинарно наказание на Петьо Велков Петров – следовател в следствен отдел в Софийска градска прокуратура.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Предлага на Висшия съдебен съвет да не образува дисциплинарно производство по предложението на Христо Иванов – министър на правосъдието, за налагане на дисциплинарно наказание  на Петьо Велков Петров – следовател в следствен отдел в Софийска градска прокуратура, поради изтичане на срока по чл. 310, ал. 3, изр. ІІ-ро във връзка с ал. 1 от ЗСВ.

3.ОТНОСНО: Заповед на Сотир Цацаров – Главен прокурор на Република България, с която е наложено дисциплинарно наказание по чл. 308, ал. 1, т. 2 от ЗСВ – „порицание” на Емил Боянов Сакаджийски – прокурор във Върховна касационна прокуратура.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Предлага на Висшия съдебен съвет, на основание чл. 314, ал. 3 от Закона за съдебната власт, да ПОТВЪРДИ наложеното със Заповед № РД-08-234/23.03.2015 г. на Сотир Цацаров – Главен прокурор на Република България, дисциплинарно наказание по чл. 308, ал. 1, т. 2 от ЗСВ - „порицание”, на Емил Боянов Сакаджийски – прокурор във Върховна касационна прокуратура, за допуснати дисциплинарни нарушения по чл. 307, ал. 4, т. 1 и т. 2 от ЗСВ. 
3.2. Заповед № РД-08-234/23.03.2015 г. на Сотир Цацаров – Главен прокурор на Република България, ведно с решението на ВСС да се приложат към кадровото досие на магистрата.
	
4.ОТНОСНО: Информационно табло в областта на правосъдието за 2015 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1. Приема за сведение Информационно табло в областта на правосъдието за 2015 г.

5.ОТНОСНО: Писмо от Министерство на правосъдието относно предоставяне на отчет за първото тримесечие по Плана за действие в изпълнение на препоръките от доклада на Европейската комисия от януари 2015 г. в рамките на Механизма за сътрудничество и оценка в срок до 08.04.2015 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

5.1. Комисията отчита изпълнение по мярка № 23 от Плана за действие в изпълнение на препоръките от доклада на Европейската комисия от януари 2015 г. в рамките на Механизма за сътрудничество чрез участието на представители на КДП в Междуведомствената работна група по изработване на проект на ЗИД на ЗСВ.
5.2. Решението да се изпрати на Комисия „Международна дейност” на ВСС.

6.ОТНОСНО: Отчет на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.03.2015 г. – 31.03.2015 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

6.1. Приема отчета на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.03.2015 г. – 31.03.2015 г.

 7.ОТНОСНО: Получена по електронната поща покана от ЕМСС за среща  на екипа по проект „Разработване на минимални Съдебни стандарти V Дисциплинарни производства”, която ще се проведе на 17 април в гр. Брюксел, Белгия.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

7.1. Определя Галя Георгиева – член на Комисия по дисциплинарните производства, да вземе участие в срещата на екипа по проект „Разработване на минимални Съдебни стандарти V Дисциплинарни производства”, която ще се проведе на 17 април в гр. Брюксел, Белгия.
	7.2. Решението да се изпрати на Комисия „Международна дейност” на ВСС.

8.ОТНОСНО: Получена по електронната поща покана за участие в Общото събрание на ЕМСС, което ще се проведе от 03 - 05 юни 2015 г. в Хага.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

8.1. Отлага разглеждането за следващото заседание на Комисията, което ще се проведе на 14.04.2015 г.

9.ОТНОСНО: Заявление с рег. № 9/03.04.2015 г. за предоставяне на достъп до обществена информация от Сдружение „План Б“.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

9.1. Да се уведоми заявителя по заявление рег. № 9/03.04.2015 г., че в регистрите на Комисия по дисциплинарните производства, публикувани на страницата на ВСС в интернет, раздел „Дисциплинарна практика”, се съдържа исканата обществена информация.
9.2. Решението на Комисията да се предостави на отговорното лице по ЗДОИ за изпълнение.

10.ОТНОСНО: Заповед на Дичо Атанасов – окръжен прокурор на Окръжна прокуратура гр. Стара Загора, с която е наложено дисциплинарно наказание по чл. 308, ал. 1, т. 2 от ЗСВ – „порицание” на Огнян Костов Атанасов – следовател в окръжен следствен отдел в Окръжна прокуратура гр. Стара Загора.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

10.1. Предлага на Висшия съдебен съвет, на основание чл. 314, ал. 3 от Закона за съдебната власт, да ПОТВЪРДИ наложеното със Заповед ОП № 151/30.12.2014 г. на Дичо Атанасов – окръжен прокурор на Окръжна прокуратура гр. Стара Загора, дисциплинарно наказание по чл. 308, ал. 1, т. 2 от ЗСВ - „порицание”, на Огнян Костов Атанасов – следовател в окръжен следствен отдел в Окръжна прокуратура гр. Стара Загора, за допуснати дисциплинарни нарушения по чл. 307, ал. 4, т. 2 от ЗСВ. 
10.2. Заповед ОП № 151/30.12.2014 г. на Дичо Атанасов – окръжен прокурор на Окръжна прокуратура гр. Стара Загора, ведно с решението на ВСС да се приложат към кадровото досие на магистрата.

07.04.2015 г.		              ПРЕДСЕДАТЕЛ НА КОМИСИЯ 
                                           ПО ДИСЦИПЛИНАРНИТЕ ПРОИЗВОДСТВА: 
                                                                                                        ВАСИЛ ПЕТРОВ
Главен експерт – юрисконсулт 
в дирекция „Дисциплинарна дейност”:
                               	   Деница Захариева     	                           
Сътрудник на комисия: 
                                  Ралица Илиева